แนะนักรบชุดขาวฉีดวัคซีนหวัดใหญ่
ศ.นพ.ยง ภู่วรวรรณ หัวหน้าศูนย์เชี่ยวชาญเฉพาะทางด้านไวรัสวิทยาคลินิก คณะแพทยศาสตร์ จุฬาลงกรณ์มหาวิทยาลัย กล่าวในการจัดเสวนาออนไลน์เรื่องวัคซีนไข้หวัดใหญ่ ทางรอดใหม่จากโควิด-19 ว่า ไข้หวัดใหญ่ระบาดในเมืองไทยได้ตลอดปีแต่จะมีช่วงระบาดหนักในฤดูฝน โดยปีนี้มีการรณรงค์ป้องกันโควิด-19 ในเดือน ก.พ.-เม.ย. ซึ่งไม่พบผู้ป่วยไข้หวัดใหญ่เลย จึงเชื่อว่าอุบัติการณ์ไข้หวัดใหญ่น่าจะน้อยลงกว่าปีก่อน แต่ก็ยังแนะนำให้กลุ่มเสี่ยงไปฉีดวัคซีนก่อนช่วงฤดูฝนคือเดือน มิ.ย. โดยเฉพาะในผู้สูงอายุมีความจำเป็นมาก เพราะถ้าป่วยแล้วลงปอดก็มีโอกาสทำให้เสียชีวิตได้อย่างไรก็ตาม วัคซีนไข้หวัดใหญ่ไม่สามารถป้องกันโควิด-19 ได้นพ.ธนรักษ์ ผลิพัฒน์ รองอธิบดีกรมควบคุมโรค กล่าวว่า โรคไข้หวัดใหญ่กับโรคโควิด-19 มีอาการเริ่มต้นคล้ายกัน กลุ่มเสี่ยงของทั้ง 2 โรคนี้ก็คล้ายกัน วิธีป้องกันโรคก็เหมือนกัน อาการรุนแรงก็คล้ายกันอีก ซึ่งจากมาตรการป้องกันโรคโควิด-19 ในช่วงที่ผ่านมาก็ทำให้ไข้หวัดใหญ่มีโอกาสระบาดน้อยลงในปีนี้ โดยช่วง 2-3 สัปดาห์ที่ผ่านมา กระทรวงสาธารณสุขพบผู้มีอาการคล้ายไข้หวัดใหญ่แต่ตรวจไม่เจอเชื้อ กล่าวคือเจอ 0% อย่างไรก็ดี ในช่วงฤดูฝนปีนี้ ถ้ามีผู้ป่วยไข้หวัดใหญ่เพิ่มมากขึ้นจะไปสร้างความสับสนในคลินิกโรคติดต่อทางเดินหายใจ แต่หากสามารถลดกลุ่มเสี่ยงลงก็ทำให้การจัดการโควิด-19 ง่ายขึ้น อีกทั้งไม่ไปแย่งชิงทรัพยากรที่มีอย่างจำกัดของโรงพยาบาลอีกด้วยสปสช.ได้วัคซีนโรคไข้หวัดใหญ่ในปีนี้เร็ว ทำให้ฉีดได้เร็วก่อนฤดูระบาด และในช่วงที่โควิด-19 กำลังระบาด การได้รับวัคซีนในกลุ่มบุคลากรทางการแพทย์ก็มีความสำคัญเพราะเป็นกลุ่มที่ต้องเฝ้าระวัง จึงสนับสนุนให้รีบไปรับวัคซีนทุกคน ขณะเดียวกันฝากถึงหน่วยบริการว่าเมื่อฉีดวัคซีนแล้วขอให้บันทึกข้อมูลเข้าระบบโดยเร็ว เพราะจะมีผลระยะยาวในการเป็นข้อมูลสำหรับต่อรองของบประมาณจัดซื้อวัคซีนเพิ่มในอนาคต นพ.ธนรักษ์กล่าวนพ.ศักดิ์ชัย กาญจนวัฒนา เลขาธิการสำนักงานหลักประกันสุขภาพแห่งชาติ (สปสช.) กล่าวว่า ปีนี้ สปสช.จัดซื้อวัคซีน 4 ล้านโดส รวมเป็นเงินประมาณ 450 ล้านบาท สำหรับ 7 กลุ่มเสี่ยง คือ หญิงมีครรภ์ เด็กอายุ 6-2 ขวบ ผู้สูงอายุ 65 ปีขึ้นไป ผู้ป่วยโรคเรื้อรัง ผู้พิการทางสมอง ผู้ป่วยธาลัสซีเมียและผู้ติดเชื้อเอชไอวี และกลุ่มที่มีน้ำหนักเกิน 100 กิโลกรัมส่วนการให้วัคซีนสามารถแบ่งเป็น 2 พื้นที่ใหญ่ๆ คือ กทม.และต่างจังหวัด.
ไข้หวัดใหญ่ระบาดในเมืองไทยได้ตลอดปีแต่จะมีช่วงระบาดหนักในฤดูฝน โดยปีนี้มีการรณรงค์ป้องกันโควิด-19 ในเดือน ก.พ.-เม.ย. ซึ่งไม่พบผู้ป่วยไข้หวัดใหญ่เลย
ไข้หวัดใหญ่,วัคซีนหวัดใหญ่,บุคลากรทางการแพทย์,โควิด-19,ไวรัสโคโรนา,สปสช.,ข่าววันนี้,การศึกษา